ไฟแนนซ์ทูเดย์
&#8220;คนเราไม่ต้องเก่งไปทุกอย่าง แต่ขอให้สนุกไปกับงานทุกชิ้นที่ได้ทำ&#8221;
10 ส.ค. 2554

“คนเราไม่ต้องเก่งไปทุกอย่าง แต่ขอให้สนุกไปกับงานทุกชิ้นที่ได้ทำ”
โดย..ภูคา
ต้องบอกว่าอึ้ง ตะลึง ล้มตึง ตึง ตึงครับ พอเห็นข่าวที่ พ.ต.ท.ทักษิณ ชินวัตร อดีตนายกฯ บอกกับสำนักข่าวรอยเตอร์สว่า เหลือเงินอยู่ตอนนี้แค่ 1,000 ล้านเหรียญสหรัฐ หรือตกประมาณ 3 หมื่นล้านบาท ที่เหลือรัฐบาลไทยเอาไปหมดแล้ว




อึ้งและตะลึงก็เพราะ ทักษิณบอกลูกพรรคและโฟนลิงก์มาหลายคราว่ารวย รวย รวย เงินเพียบ
อึ้งและมึนก็เพราะถ้าเหลือ 3 หมื่นล้านบาท ก็ให้รู้สึกตงิดๆ ว่า ใช่เม็ดเงินที่ศาลสั่งให้คืนกลับไปให้ในคดียึดทรัพย์ใช่หรือไม่...
จำกันไม่ได้ละซิ...ศาลสั่งคืนเงินให้ นายพานทองแท้ ชินวัตร ที่ถือหุ้นอยู่ 458.5 ล้านหุ้น จำนวน 9,323 ล้านบาท
คืนเงินให้กับ น.ส.พินทองทา ชินวัตร ที่ถือหุ้นอยู่ 604.6 ล้านหุ้น จำนวน 12,293 ล้านบาท
คืนเงินให้ น.ส.ยิ่งลักษณ์ ชินวัตร ที่ถือหุ้นอยู่ 20 ล้านหุ้น จำนวน 406 ล้านบาท
คืนเงินให้กับ นายบรรณพจน์ ดามาพงศ์ ที่ถือหุ้นอยู่ 404 ล้านหุ้น จำนวน 8,223 ล้านบาท
ยกเครื่องคิดเลขมาบวกก็พบว่าตก 30,247 ล้านบาท เอ เอ๋ ไฉนใกล้เคียงกะยอดที่คุณทักษิณบอกรอยเตอร์สม่ายรุ...
ใช่ปะว่า เงินที่ศาลสั่งคืนให้นั้นถูกจ่ายกลับมาที่คุณทักษิณในฐานะผู้ถือหุ้นตัวจริงในตอนนี้แล่ว ถ้าเป็นเช่นนั้นที่ ยิ่งลักษณ์-บรรณพจน์-พินทองทา-พานทองแท้ ให้การกับศาลว่า ซื้อหุ้นเป็นของตัวเองจริง ไม่ได้ถือแทนก็ทะๆๆๆ เท็จซิเพ่
แล้วที่คุณทักษิณบอกว่า ศาลตัดสินไม่ถูกต้อง ลำเอียง ไม่ได้รับความยุติธรรมก็ไม่ถูกละซิ อ้าว หลงเชื่อแกตั้งนาน...ทำงัยดีละเนี่ย...
ม่ายช่ายตลาดหุ้นเท่านั้นที่ตอนนี้กะลังซบเซาเป็นตลาดหมี จากการวิตกกังวลเรื่องการเมือง เรื่องของนักเลือกตั้ง แต่ดั๊นมาทำให้นักลงทุนต้องวุ่นวาย ตราสารหนี้ก็เข้าสู่ภาวะหลับใหล ปริมาณการซื้อขายลดลงเหลืออาทิตย์ละ 3.3 ล้านล้านบาท จากสัปดาห์ก่อนๆ ที่เคยมีปริมาณซื้อขายอยู่กว่า 4.8 ล้านล้านบาท หรือวันละ 9.65 แสนล้านบาท แต่ตอนนี้เหลือวันละ 6.6-6.5 แสนล้านบาท กำลังซื้อและเงินทุนลดลงไป 32% เองงงง วังเวงไหมล่ะ